Rozsudok Okresného súdu Prievidza sp. zn. 12P/62/2025 z 16. 6. 2025
Rozsudok Okresného súdu Prievidza z 16. júna 2025, sp. zn. 12P/62/2025, ECLI:SK:OSPD:2025:3825202409.2
Súd: Okresný súd Prievidza
Spisová značka: 12P/62/2025
ECLI: ECLI:SK:OSPD:2025:3825202409.2
Dátum vydania: 16. 6. 2025
Forma: Rozsudok

Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 12P/62/2025 3825202409 16. 06. 2025 JUDr. Róbert Matulák ECLI:SK:OSPD:2025:3825202409.2
ROZSUDOK V MENE SLOVENSKEJ REPUBLIKY Okresný súd Prievidza sudcom JUDr. Róbertom Matulákom vo veci starostlivosti o maloleté deti: A. B., nar. XX.X.XXXX a C. B., nar. XX.X.XXXX, v konaní zastúpené kolíznym opatrovníkom: Úrad práce, sociálnych vecí a rodiny Prievidza, deti rodičov, matka: D. B., nar. X.XX.XXXX, bytom E., F. XX, zastúpená JUDr. Janou Bezákovou, advokátkou so sídlom v Prievidzi, Bakalárska 38/6, IČO: 37915061 a otec: A. G., nar. XX.X.XXXX, bytom F., F. XXXX/XX, o návrhu otca o zníženie výživného na maloleté deti a o vzájomnom návrhu matky o zmenu úpravy styku otca s maloletými deťmi, takto rozhodol: I. Schvaľuje uzavretú rodičovskú dohodu v tomto znení: Otec, A. G., nar. XX.X.XXXX, sa zaväzuje počnúc dňom právoplatnosti tohto rozhodnutia platiť na výživu maloletého A. B., nar. XX.X.XXXX, mesačne sumu 240 eur a na výživu maloletej C. B., nar. XX.X.XXXX, mesačne sumu 210 eur, k rukám matky, D. B., nar. X.XX.XXXX, mesačne vždy vopred, najneskôr do 20. dňa kalendárneho mesiaca, za ktorý sa výživné poskytuje. Podľa dohody rodičov je otec oprávnený s maloletými deťmi, A. a C., sa stretávať každý nepárny týždeň v kalendárnom roku od piatku 15,00 hod. do nedele 18,00 hod., s tým, že miesto prevzatia a odovzdania maloletých detí je ich bydlisko. Matka maloletých detí sa zaväzuje maloleté deti na styk s otcom riadne a včas pripraviť a stretnutie otca s maloletými deťmi umožniť. Týmto rozhodnutím sa mení rozsudok Okresného súdu Prievidza, č.k. 12P/78/2024-116, zo dňa 2.9.2024, vo výrokovej časti určenia vyživovacej povinnosti otcovi voči maloletým deťom a úpravy styku otca s maloletými deťmi. II. Žiaden z účastníkov nemá nárok na náhradu trov konania. odôvodnenie: Toto rozhodnutie podľa § 221 písm. a/ Civilného sporového poriadku v spojení s ust. § 2 ods. 1 Civilného mimosporového poriadku odôvodnenie neobsahuje. Poučenie: Proti tomuto rozhodnutiu nie je možné podať odvolanie, pretože účastníci sa po vyhlásení rozhodnutia tohto práva výslovne vzdali, čo potvrdili svojimi podpismi v zápisnici o pojednávaní.
Ak povinný dobrovoľne nesplní, čo mu ukladá vykonateľný exekučný titul, oprávnený môže podať návrh na vykonanie exekúcie podľa osobitného zákona (Exekučný poriadok). Ak ide o rozhodnutie vo veciach maloletých detí (rozhodnutia, ktorým bola upravená starostlivosť o maloleté dieťa, styk s maloletým dieťaťom alebo iná ako peňažná povinnosť vo vzťahu k maloletému dieťaťu), môže oprávnený podať návrh na nariadenie výkonu rozhodnutia podľa § 370 a nasl. Civilného mimosporového poriadku.

